CELEX: 62008CN0069
Language: et
Date: 2008-02-20 00:00:00
Title: Kohtuasi C-69/08: Eelotsusetaotlus, mille esitas Tribunale di Napoli — Sezione Lavoro (Itaalia) 20. veebruaril 2008 — Raffaello Visciano versus I.N.P.S.

26.4.2008   
            
            
               ET
            
            
               Euroopa Liidu Teataja
            
            
               C 107/19
            
         Eelotsusetaotlus, mille esitas Tribunale di Napoli — Sezione Lavoro (Itaalia) 20. veebruaril 2008 — Raffaello Visciano versus I.N.P.S.
   (Kohtuasi C-69/08)
   (2008/C 107/30)
   Kohtumenetluse keel: itaalia
   Eelotsusetaotluse esitanud kohus
   Tribunale di Napoli — Sezione Lavoro
   Põhikohtuasja pooled
   
      Kaebuse esitaja: Raffaello Visciano
   
      Vastustaja: I.N.P.S.
   Eelotsuse küsimused
   
               1.
            
            
               Kas 20. oktoobri 1980. aasta direktiivi 80/987 (1) artiklite 3 ja 4 kohaselt — osas, milles need näevad ette töötaja töötasuga seotud rahuldamata nõuete väljamaksmise — on lubatud, et sellised rahuldamata nõuded kaotavad hetkest, mil neile tuginetakse garantiiasutuse vastu, oma algse töötasulise laadi ja neid kvalifitseeritakse erinevalt, sotsiaalkindlustushüvitislikena, üksnes seetõttu, et liikmesriik usaldas nende väljamaksmise ülesande sotsiaalkindlustusasutusele ja et seetõttu on siseriiklikes õigusnormides asendatud mõiste „töötasu” mõistega „sotsiaalkindlustushüvitis”?
            
         
               2.
            
            
               Kas direktiivi sotsiaalse eesmärgi saavutamiseks piisab sellest, kui siseriiklikes õigusnormides kasutatakse töötaja algselt töötasuga seotud rahuldamata nõuet kui pelgalt võrdluse alust, mida arvestades määratleda per relationem garantiiasutuse sekkumisega tagatav hüvitis, või tuleb töötaja töötasuga seotud rahuldamata nõudeid maksejõuetu tööandja vastu kaitsta tänu garantiiasutuse sekkumisele nii, et neile on tagatud sama ese, samad tagatised, tähtajad ja tingimused, nagu on selles õiguskorras tagatud mistahes muudele tööga seotud rahuldamata nõuetele?
            
         
               3.
            
            
               Kas ühenduse õigusnormidest tuletatavad põhimõtted, eelkõige võrdväärsuse ja tõhususe põhimõtted, võimaldavad kohaldada direktiivi 80/987 artiklis 4 sätestatud ajavahemiku töötasuga seotud töötajate rahuldamata nõuete suhtes aegumist, mis on ebasoodsam sellest, mida kohaldatakse analoogsete rahuldamata nõuete suhtes?
            
         
      (1)  EÜT 283, lk 23; ELT eriväljaanne 05/01, lk 217.